Temeljem odredbi članka 6. *Pravilnika o uvjetima stjecanja, o raspolaganju i raspodjeli vlastitih prihoda školskih ustanova kojima je osnivač Međimurska županija* i članka 66. Statuta Tehničke škole Čakovec, Školski odbor Tehničke škole Čakovec dana 20.2.2023.g. objavljuje:

**JAVNI NATJEČAJ**

**ZA DAVANJE U NAJAM ŠKOLSKOG PROSTORA**

**PREDMET NAJMA JE PROSTOR ZA POSTAVLJANJE SLJEDEĆIH UREĐAJA**:

* **Samoposlužni aparat za kavu i ostale tople i hladne napitke** sa priključkom na električnu energiju koji se nalazi u zbornici škole /ukupna površina za postavljanje aparat iznosi cca 1 m2/
* **Samoposlužni aparat za sokove i hranu (kombinirani)** sa priključkom na električnu energiju koji se nalazi u hodniku škole /ukupna površina za postavljanje aparat iznosi cca 1 do 2 m2/
* **Samoposlužni aparat za kavu i ostale tople napitke te sokove i hranu (kombinirani)** sa priključkom na električnu energiju koji se nalazi u radionici škole /ukupna površina za postavljanje aparat iznosi cca 1 do 2 m2/
* **Samoposlužni aparat za kavu i ostale tople napitke te sokove i hranu (kombinirani)** sa priključkom na električnu energiju koji se nalazi u Regionalnom centru škole /ukupna površina za postavljanje aparat iznosi cca 1 do 2 m2/

Ponuda se može odnositi na 1 aparat ili na sva četiri aparata.

Kombinirani aparati smatraju se pojedinačnim aparatom ako imaju jedan sustav narudžbe i naplate odnosno ako se kombinirani aparat sastoji od više aparata koji imaju svaki zasebno sustav narudžbe i naplate, smatrat će se da se radi o više aparata te se najam prostora određuje za svaki pojedini.

**VRIJEME TRAJANJA NAJMA**: Prostor se daje u najam na određeno vrijeme od 1 godine i to počev od dana zaključenja ugovora, predvidivo početak ožujka 2023. godine.

**MINIMALNI POČETNI IZNOS NAJAMNINE** iznosi 92,96 eura mjesečno po aparatu. Režijski troškovi uračunati su u iznos najamnine. Plaćanje najamnine vrši se mjesečno do 5. dana u mjesecu za tekući mjesec.

**OSTALE NAPOMENE**:

Aparati Ponuditelja moraju posjedovati vrstu naplatnih sustava koji uključuje sustav s povratom novca.

U ugovorene stavke ugovora koji će biti zaključen s najpovoljnijim ponuditeljem obvezno se

unose slijedeće stavke:

* redovito obilaženje lokacija i kontrolu aparata,
* redovito punjenje aparata potrebnim sirovinama,
* servisiranje aparata i besprijekorno održavanje higijenskih uvjeta aparata,
* otklanjanje kvarova i zastoja u najkraćem mogućem roku, a najviše do 24 sata od dojave,
* instaliranje aparata i stavljanje u funkciju u roku jedan dan,
* punioci aparata moraju imati uredne zdravstveno – sanitarne isprave.

**SADRŽAJ PONUDE**:

* pisana ponuda sa ponuđenom mjesečnom najamninom izraženom u eurima,
* ime i prezime, OIB i adresu prebivališta za fizičke osobe, odnosno naziv tvrtke, OIB i adresu sjedišta za pravne osobe,
* presliku osobne iskaznice za fizičke osobe, presliku rješenja o upisu u sudski registar za pravne osobe, odnosno obrtnice za fizičke osobe – obrtnike
* **Potvrda Porezne uprave** o stanju duga iz koje je vidljivo da je gospodarski subjekt ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom propisu plaćanje tih obveza nije dopušteno ili je odobrena odgoda plaćanja, ne starija od 30 dana,
* reference o dosadašnjem pružanja usluga koje su predmet najma
* prodajni asortiman koji se namjerava ponuditi sa pripadajućim cijenama koje će vrijediti tijekom cjelokupnog trajanja najma
* certifikat ili izjava o ispravnosti i kvaliteti proizvoda,
* rok u kojem će ponuditelj postaviti aparat i osposobiti ga za uporabu.

Nepotpune i zakašnjele ponude neće se razmatrati.

**Kriterij za odabir ponude:**

1. **najviši iznos ponuđene najamnine: 55 bodova**
2. **raznolikost asortimana, specifičnost ponude (načini plaćanja, postojanje modernih tehnologija, bonusi za naručitelja), reference, pozitivne ocjene naručitelja: 20 bodova**
3. **pojedinačne cijene asortimana: 25 bodova**

**Broj bodova iz točke 1. izračunava se prema formuli:**

* **ukupan broj bodova=55xponuda**

**najviša ponuda**

**Broj bodova iz točke 2. i 3. Povjerenstvo za provođenje postupka natječaja određuje samostalno prema vlastitoj ocjeni i usporebi raznolikosti asortimana, cijena proizvoda te referenca i specifičnih prednosti ponuditelja. Povjerenstvo čine tri člana Školskog odbora Tehničke škole Čakovec.**

Sudionici natječaja biti će pisano obaviješteni o izboru najpovoljnijeg ponuđača u roku od 8 dana od donošenja odluke.

Najpovoljniji ponuđač dužan je na dan zaključenja ugovora o najmu (koji je ujedno i dan preuzimanja prostora) položiti na račun Tehničke škole Čakovec dvostruki iznos ugovorene mjesečne najamnine kao jamstvo plaćanja i eventualne naknade prouzročene štete, a koji će iznos ostati u beskamatnom depozitu za cijelo vrijeme trajanja najma.

**Ponude se podnose do utorka, 28.2.2023.g. u 10:00 sati, u zatvorenoj kuverti s naznakom „ Natječaj za najam prostora samoposlužnih aparata – „NE OTVARAJ“, na adresi Tehnička škola Čakovec, Čakovec, Športska 5.**

Sve potrebne obavijesti o prostoru koji je predmet najma mogu se dobiti na telefon broj 040/328-522 ili 099/8249943 svakim radnim danom od 08:00-14:00 sati, a pregled prostora može se izvršiti u isto vrije uz prethodnu najavu.

 Predsjednica Školskog odbora**:**

**Klasa:372-02/23-01/1 Sandra Vidović, dipl. uč. i dipl. bibl.**

**Urbroj:2109-58-01-23-02**